text: Motorvejsafkørsel spærres
  09 juli 2010 kl. 08.22
  Motorvejsafkørsel 73 ved Kliplev på den østlige side af den sønderjyske motorvej afspærres fra 19. juli til midt i august.
  Det sker på grund af arbejdet med den nye motorvej mellem Kliplev og Sønderborg, oplyser Kliplev Motorway Group A/S, der står for anlægsarbejdet.
  Det eksisterende rampeanlæg på afkørslen skal udvides for at sikre tilslutning til den nye motorvej.
   
  - KMG vil gøre alt for at færdiggøre byggeriet hurtigst muligt, lover selskabet.
  